ઈડર તાલુકાના નરસિંહપુરા ગામમાં રાજકોટનો એક વેપારી બારોબાર મગફળી ખરીદવા પહોંચી ગયો હતો, જે અંગેની જાણ માર્કેટયાર્ડના કર્મીઓને થતાં તાત્કાલિક ઈન્સ્પેકટર અશોક ડાહ્યાભાઈ પટેલ અને સિક્યુરીટી ગાર્ડ ગઢવી નરસિંહપુરામાં પહોંચી ગયા હતા અને રાજકોટના વેપારીને મગફળીની ખરીદી કરવા માટે કાયદેસર રીતે ઈડર માર્કેટયાર્ડનું લાયસન્સ લેવા જણાવ્યું હતું જેથી વેપારીએ આ મામલે ખેડૂતોને જાણ કરતાં નરસિંહપુરાના ખેડૂતો ઉશ્કેરાઈ ગયા હતા અને ઈન્સ્પેક્ટર અને સિક્યુરીટી ગાર્ડ સાથે ઝપાઝપી થતાં ઈન્સ્પેકટરના પગ અને માથાના ભાગે લોહીલુહાણ થઈ ગયો હતો.